সমগ্ৰ বিশ্বত ক'ৰ'না ভাইৰাছে ভয়াবহ ৰূপ ধাৰণ কৰাৰ পাছত চীনৰ বৈদেশিক মন্ত্ৰী ৱাং য়িয়ে এক সাক্ষাৎকাৰত ভাৰতৰ বৈদেশিক মন্ত্ৰী এছ জয়শংকৰক ক'ৰ'না ভাইৰাছক চীনা ভাইৰাছ বুলি আমেৰিকাকে ধৰি কিছু সংখ্যক দেশে উল্লেখ কৰা সংকীৰ্ণ মানসিকতাৰ বিৰোধ কৰিবলৈ অনুৰোধ জনায়।
চীনৰ য়ুহান প্ৰদেশত প্ৰথম ক'ৰ'না ভাইৰাছৰ আবিৰ্ভাৱ হোৱাৰ পাছত আমেৰিকাৰ ৰাষ্ট্ৰপতি ড'নাল্ড ট্ৰাম্পে কোভিদ-১৯-ক চীনা ভাইৰাছ আখ্যা দিয়াৰ পৰৱৰ্তী সময়ত চীনে এই অপবাদৰ পৰা মুক্ত হ'বলৈ কূটনৈতিক প্ৰচেষ্টা অব্যাহত ৰাখিছে।
উল্লেখযোগ্য যে, চীনৰ য়ুহান প্ৰদেশত প্ৰথম আবিৰ্ভাৱ হোৱা ক'ৰ'না ভাইৰাছৰ ফলত দেশখনত তিনি সহস্ৰাধিক লোকৰ মৃত্যু হোৱাৰ পাছত ভয়াবহ ভাইৰাছ বিধ বিভিন্ন দেশলৈ বিয়পি পৰে।
পৰৱৰ্তী সময়ত ইটালীত ক'ৰ'না ভাইৰাছে সকলোতকৈ ভয়াবহ ৰূপ ধাৰণ কৰি মৃত্যু হোৱা লোকৰ সংখ্যাৰে চীনকো অতিক্ৰম কৰি ছয় সহস্ৰাধিকৰ ঘৰ স্পৰ্শ কৰে।
ভাৰততো ক'ৰ'না ভাইৰাছৰ সংক্ৰমণৰ ফলত বৰ্তমানলৈ ১১ গৰাকী লোকে মৃত্যুক আকোৱালি ল'বলগীয়া হৈছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
